На основу члана 7. и 8. Закона о финансирању локалне самоуправе („Службени гласник РС“, број 62/06, 47/11, 93/12, 99/13-усклађен износ, 125/14-усклађен износ, 95/15-усклађен износ, 83/16, 91/26-усклађен износ, 104/16-др.закон, 96/17, 89/18-усклађен износ, 95/18-др.закон, 86/19-усклађен износ, 126/20-усклађен износ, 99/2021-усклађен износ, 111/2021 др закон и 124/2022-усклађен износ и 97/2023-усклађен износ), члана 32. став 1. тачка 3. Закона о локалној самоуправи („Службени гласник РС“, број 129/07, 83/14-др.закон, 10/16-др.закон,47/18 и 111/2021-др.закон), члана 6. став 5. Закона о порезима на имовину („Службени гласник РС“, број 26/01, „Службени лист СРЈ“, број 42/02- СУС и „Службени гласник РС“, број 80/02, 80/02-др.закон, 135/04, 61/07, 5/09, 101/10, 24/11, 78/11, 57/12- одлука УС, 47/13, 68/14-др.закон, 68/14-др.закон, 95/18, 99/2018-одлука УС, 86/19, 144/20, 118/21,138/2022 и 92/2023) и члана 25. став 1. тачка 3. Статута Општине Велика Плана („Међуопштински службени лист Општина Велика Плана и Смедеревска Паланка“, број 10/19),

Скупштина општине Велика Плана, на 1. седници сазваној по хитном поступку, одржаној 25.11.2024. године, донела је

**O Д Л У К У**

**О УТВРЂИВАЊУ ВИСИНЕ СТОПЕ ПОРЕЗА НАИМОВИНУ У ОПШТИНИ ВЕЛИКА ПЛАНА**

**Члан 1.**

Овом одлуком утврђује се висина стопе пореза на имовину на права на непокретности на територији Општине Велика Плана.

**Члан 2.**

 Стопе пореза на имовину износе:

1.) На права на непокретности пореског обвезника који води пословне књиге 0,40%,

2.) На права на земљишту код обвезника који не води пословне књиге 0,20%,

3.) На права на непокретности пореског обвезника који не води пословне књиге, осим на земљишту:

|  |  |
| --- | --- |
| **На пореску основицу** | **Плаћа се на име пореза** |
| 1.) до 10.000.000 динара | 0,35% |
| 2.) од 10.000.000 до 25.000.000 динара  | порез из подтачке(1)+0,6% на износпреко 10.000.000 динара |
| 3.) од 25.000.000 до 50.000.000 | порез из подтачке(2)+1,0% на износ преко 25.000.000 динара |
| 4.) преко 50.000.000 динара  | порез из подтачке (3)+2% на износ преко 50.000.000 динарa |

**Члан 3.**

Ову одлуку објавити на интернет страни општине Велика Плана.

**Члан 4.**

Даном ступања на снагу ове одлуке престаје да важи Одлука о утврђивању висине стопе пореза на имовину у општини Велика Плана („Међуопштински службени лист општина Велика Плана и Смедеревска Паланка“, број 24/2013 и 50/2018).

**Члан 5.**

Ова одлука ступа на снагу осмог дана од дана објављивања у ''Службеном листу oпштине Велика Плана'' а примењује се од 1. јануара 2025. године.

**Број: 011-76/2024-I**

**У Великој Плани, 25. новембра 2024. године**

**СКУПШТИНА ОПШТИНЕ ВЕЛИКА ПЛАНА**

 **ПРЕДСЕДНИК**

 Душан Марић